
UGTi CCOO pacten a esquenes del Comitè General d'Empresa un conveni col·lectiu al sector ferroviari desconvocant una vaga general de REN FE ratificada hores abans amb elsvotsdel Sindicato Ferroviario i l'abstenció deCGT. 


Els jo ves ex-presos de l'Hospitalet 


L'Audiència Provincial n'ordena l'alliberament sota fiança de 4000 euros 

Després de 61dies rera reixes els joves 

d'Hospitalet empresonats queden en llibertat 

Talls de trànsit al matí i emotiva benvinguda a les portes de la presó a la tarda 


Impunitat de la Guàrdia Urbana de Barcelona 


Un noi mor a una mitjana de la ronda del mig sense haver rebut cap ajut DURANT 10 HORES 

Macabra maniobra de la guàrdia urbana per evitar 
assumir les seves responsabilitats per negligència 

En sortir de l'hospital detenen al company del motorista mort acusant-lo d'omissió del deure d'auxili 


Trinitat Vella/ Barcelona- La secció segona 
de l'Audiència Provincial de Barcelona va 
revocar la presó preventiva per l’Eudald i 
l’Ermengol ordenada pel jutge d'instrucció 13 
ara fa un parell de mesos. Han estat 61 els 
dies d’internament sota el règim carcerari í 
amb l’ocultació mediàtica de la gran majoria 
dels actes de protesta per exigir-ne l'allibera¬ 
ment. Han estat també 61dies d’enganys cap 
a les seves famílies i amics, durant elsqualsel 
jutjat d’instrucció havia informat en diverses 
ocasions de la seva posada en llibertat en un 
curt període de temps. Segons va desvetllar 
el professor de dret penitenciari de la 
Universitat de Barcelona Inaki Rivera el pas¬ 
sat dijous durant una conferència a la facul¬ 
tat de dret, el jutge Juan Antonio Ramírez 
Suné havia afirmat que la presó preventiva 
era una mesura d’escarment, actuació impos¬ 
sible de justificar amb la llei a la mà. 

El divendres 3 de desembre al matí però, l'or¬ 
dre de llibertat sota fiança de 2000 euros per 
cadascún va ser signada i l'alegria desbordava 
a amics i familiars. A la una del migdia es feia 
l’ingrés dels diners i els familiars com a aval¬ 
adors anaven a signar als jutjats. Algun fun¬ 
cionari però, encara s’atrevia a bromejar 
sobre l'imminència del pont de la Puríssima, 
tot dient que anessin per feina a fer els 
tràmits que sinó encara passarien 5 dies més 
a la presó de la Trinitat. A primera hora de la 
tarda el funcionari judicial arribava a la presó 
per entregar l'ordre de llibertat, a partir 
d'aleshores només calia esperar. M entrestant, 
d'altres familiars de presos feien cua per fer la 
visita setmanal als seus fil Is, germans o marits 


dins de la rutina esgotadora habitual. Cap a 
les 18:40h de la tarda l'Ermengol i l'Eudald 
sortien de la presó enmig de la tremenda 
emoció del centenar de persones allí pres¬ 
ents per donar-los la benvinguda, i on es bar¬ 
rejaven els somriures i les llàgrimes. Així s'a¬ 
cabava la part més dura d'aquest episodi 
repressiu, que evidentment comptarà a partir 
d'ara amb un seguiment de la situació judicial 
i emocional dels nois per tal d'aconseguir 
superar la traumàtica situació que han patit. 
Talls de trànsit el mateix divendres al matí 
Aquell mateix matí del 3 de desembre, un 
centenar de persones havien participat en 
dos talls de trànsit a l'avinguda M eridiana i a 


la Gran Via barcelonina per exigir l'allibera¬ 
ment dels dos nois. Les accions es varen fer 
entre les 8 i les 9 del matí, i varen tenir una 
duració d'uns 25 minuts. Aquests actes eren 
la continuació de les mobilitzacions fetes 
fins ara: una caravana de vehicles fins a la 
presó, dues manifestacions al centre de 
Barcelona, una manifestació a Hospitalet, 
xerrades a instituts, centres cívics, parròquies 
i universitats. També era el preludi de la vaga 
de fam de dos dies pels propers 17 i 18 de 
desembre, una convocatòria que ara queda 
pendent de l'assemblea de suport als joves, 
que haurà de decidir la seva realització i els 
objectius d'aquesta. Contra-lnfos 7/12/ 04 


Les Corts/ Barcelona- A les 6:45h del matí 
del passat dissabte 4 de desembre un parell 
de joves que anaven en motocicleta varen 
topar amb la mitjana de la Ronda del M ig de 
Barcelona. Un dels joves va quedar estès a la 
calçada i l'altre va sortir expulsat fins caure 
amagat enmig dels matolls de la separació 
entre ambdues direccions de la Ronda. La 
Guàrdia Urbana va arribar al lloc de l'acci¬ 
dent alertada per un taxista. Va atendre al 
noi que era a la calçada i va recollir la moto¬ 
cicleta i la documentació del conductor (el 
seu cos estava entre els matolls). Van marxar 
del lloc sense fer cap inspecció ocular. 

U na hora després dels fets les famíl ies es van 
presentar a l'Hospital Clínic on el jove ferit 
era atès. Van trucar a la guàrdia urbana i van 
informar de l'existència del segon jove, tot 
exigint que el busquessin. La resposta tant 
per part de la policia municipal com de la 
policia nacional va ser que havien d'esperar 
48 hores per buscar-lo, ja que el més proba¬ 
ble era que el noi "estigués fugit o de festa”. 
Mentrestant el noi ferit a l'hospital no recor¬ 
dava res, ni tan sols que havia tingut un acci¬ 
dent -tal i com esva transcriurea l'expedient 
mèdic-, A mitja tarda de dissabte un veí de 
Les Corts trobava casualment el cadàver del 
noi que encara estava sota els matolls. 

La guàrdia urbana de Barcelona en assaben- 
tar-se va decidir passar a l'ofensiva i va prac¬ 
ticar la macabra detenció del jove ferit, que 
va ser esposat en sortir de l'hospital i conduït 
als calabossos de la policia. Les famílies no 
ho podien creure. L'estratègia era molt clara: 
«si afirmem que el noi i la seva família no ens 
han informat en cap moment de l'existència 


d'un segon jove el delicte de negligència apli¬ 
cable als agents de la guàrdia urbana no serà 
tan clar». En conseqüència, al jove ferit se'l 
podia acusar d'un delicte d'omissió del deure 
de socors per no haver informat dels fets. 

La família, però, no es va quedar de braços 
creuats davant d'aquesta inverossímil situa¬ 
ció. Va relatar davant dels mitjans de comu¬ 
nicació com havien anat els fets en realitat, 
tot fent com a mínim una denúncia pública 
de negligència cap als agents i caps de la 
guàrdia urbana i de la policia nacional (d'al¬ 
tres delictes també se'ls podrien imputar: 


Cornellà/ Baix LLobregat.- La resposta no s'ha 
fet esperar: un desallotjament una altra oku- 
pació. Davant l'amenaça constant de quedar- 
se sense espaisautogestionats, el passat diss¬ 
abte 27 de novembre s'okupava a Cornellà un 
nou centre social, una antiga fàbrica de tints 
situada al passeig dels FFCC núm. 15-19, de la 
que el patró va marxar corrent sense pagar 
als obrers. En el comunicat que ha fet públic 
l'assemblea ens diuen: «Hem decidit okupar i 
així poder continuar el projecte ja iniciat al 
CSO Pati Blau. Aquesta okupació és la respos¬ 
ta directa al desallotjament que va patir 
Korneyà, concretament els barris Centre i 
Riera i demostrar que la nostra intenció mai 
serà enfrontar-nos amb el poble en el que 
treballem per cambiar una societat precaria, 
individualista, discriminadora i repressora, 


ocultació de proves, falsificació de testi¬ 
moni, denegació de socors, etc,...). Ara el jut¬ 
jat d'instrucció 15 de Barcelona, que investi¬ 
ga els fets, ha deixat en llibertat el jove ferit 
i ha encarregat un informe forense per de¬ 
terminar si la mort de l'altre noi es va pro¬ 
duir per l’impacte de l'accident o per l'aban¬ 
dó durant més de 9 hores a la mitjana de la 
Ronda del Mig. També manca esbrinar quin 
cap de la guàrdia urbana o de l'ajuntament 
va ordenar aquesta estratègia de «corporati¬ 
visme homicida» davant d'uns fets tan greus. 

Contra-lnfos 7/12/ 04 


sinó el demostrar que si volem podem cam¬ 
biar la manera d' organitzar i administrar el 
nostre futur. Nosaltres no construirem res 
sols, peró és en aquest espai on es poden 
desenvolupar les pràctiques i les discussions 
que poden fer arribar el dia en que les nos¬ 
tres vides no estiguin sotmeses a una hipote¬ 
ca eterna, a un sou de misèria, o a un lloguer 
abusiu. Volem mostrarque la política no esfa 
als despatxos de l'Ajuntament, on només 
miren les seves butxaques, exemple: 
Morlanes, Martínez... que la política està al 
carrer o a les assemblees. No cal mirar molt 
enrera per veure que voler és poder.» 

Durant tota la setmana s'estan fent tasques 
de rehabilitació de l'espai i han convocat pel 
proper dissabte 11 de desembre unes 
jornades de Curro'. Contra-lnfos 7/12/ 04 



La M eridiana tallada per exigir l'alliberament de l'Eudald i l'Ermengol el passat divendres. 


Okupació i centres socials 


La continuació del projecte d'El Pati Blau 

Okupat un nou centre social a Cornellà 













Veïnat en contra de l'especulació 


«Si Vius en Precari: Rebel·la't» 


Campanya per aturar la impunitat dels mossos al Baix Llobregat 

M anifest en suport als detinguts 
al Trambaix contra el Pla Caufec 


Esplugues/ Baix Llobregat.- «El 20 de novem¬ 
bre de 2004 va tenir lloc un acte informatiu 
per denunciar l'especulació urbanística 
concretada al pla Caufec. L'acte va ser a l'Illa 
Diagonal de Barcelona per ser la seu de 
Sacresa, la principal beneficiària del pro¬ 
jecte. Al finalitzar, un grup de persones va 
tornar a Esplugues repartint informació, en¬ 
ganxant cartells i adhesius al Trambaix. A 
l'estació 'Can Rigalt'de L'Hospitalet, el tram¬ 
via es va aturar i va entrar un grup de mossos 
d'esquadra per identificar als participants de 
la protesta. Els manifestants contra el pla 
Caufec no van creure convenient la identifi¬ 
cació i després d'empentes i provocacions 
per part de la policia, 10 veïnes i veïns d'Es- 
plugues van ser portats a la comissaria de 
L'Hospitalet en una operació policial desme¬ 
surada i prepotent, resultant dues d'elles 
agredides, detingudes i finalment acusades 
d'agredir als mossos. El ministeri fiscal dem¬ 
ana un total de 4 anys de presó i 2.120 euros 
de multes, més els costos del judici i dels 
advocats. S'ha de dir que el pla Caufec 
suposaria augmentar la població d'Esplugues 
en 2.500 persones, sense serveis ni ambula¬ 
toris i introduint un model de desenvolupa¬ 
ment elititzat i despersonalitzat. El pla 
Caufec augmenta un 10% l'edificabilitat de 
tot Esplugues amb la problemàtica que 


Defensa dels espais naturals 


suposa concentrar-ho en un espai tan petit i 
l'encariment dels serveis públics. El projecte 
suposarà un moviment de 15.000 persones 
diàries en hora punta. Al projecte inclouen 
una partida de pisosde protecció oficial que 
és un rentat de cara per legitimar quelcom 
tan escandalós. L'equip de govern també 
col·labora en la desinformació doncs és part 
interessada de la promoció urbanística. El 
govern municipal fins i tot nega la partici¬ 
pació de la plataforma contra el pla Caufec a 
la fira de Santa Llúcia pel fet de no ser una 
'entitat registrada'. Així sol·licitem que pel 
judici que tindrà lloc el 14 de gener de 2005: 
-Els mossos d'esquadra retirin els càrrecs als 
dos nois d'Esplugues acusats injustament 
d'agredir a la policia, i el ministeri fiscal 
demani la lliure absolució. 

-L'ajuntament i la població d'Esplugues ini¬ 
ciïn un urgent i profund replantejament del 
projecte relacionat amb el soterrament de 
les t rres elèctriques i la urbanització del pla 
Caufec a Finestrelles i Can Vidalet. 
-L'ajuntament s'abstingui de concedir cap 
llicència d'obres relacionada amb el pla 
Caufec fins que no es resolguin els dos con¬ 
tenciosos interposats contra el projecte 
urbanístic.». Pots signar aquest manifest que 
el trobaràs a: www.barcelona.indymedia.org 
Aturem el Caufec 7/12/ 04 


Encadenats a M ercaValència en defensa de l'Horta 


València - En el marc de la celebració del Fòrum M undial de la Reforma Agrària que es fa aque¬ 
sts dies a València, centenars de persones van marxar per l'Horta pera denunciar les agressions 
que pateix el territori i demanar una vegada més que s'aturi l'especulació que allà s'hi fa. 
Col·lectius de l'Horta i participants del Fòrum es van concentrar el 7 de desembre a la porta 
principal d'Intercontainer, una base de contenidors prop de M ercaValència, que s'ha demostrat 
que és il·legal en tractar-se de terrenys classificats al propi Pla General de València com a Sòl 
No Urbanitzable i Zona de Protecció Agrícola. Una vegada allà, membres de Via Campesina i 
d'altres es van encadenar a la porta principal, i alhora, des de dins, hi van penjar una pancarta 
amb el lema 'Stop especulació'. Desprésde l'acció tothom va marxar sense incidents. La protes¬ 
ta la va organitzar el col·lectiu Per l'Horta, amb el suport d'Acció Ecologista-Agró i de Via 
Campesina, amb l'objectiu de sacsejar l'opinió pública i recordar que l'Horta es degrada i és 
ocupada i ignorada perquè no hi ha voluntat política de posar-hi remei. El col·lectiu Per L'Horta 
està, a més a més, tirant endavant una campanya per a identificar totes les agressions sobre sòl 
no urbanitzable d'especial protecció agrícola, per a iniciar accions legals en cadascun dels 
casos. Segons un dels membres de Per l'Horta amb l'acció es volia denunciar la hipocresia del 
govern valencià, que 'mentre defensa de paraula la identitat valenciana i el territori, en la reali¬ 
tat no fa res davant les agressions que contínuament rep l'Horta'. Contra-lnfos 7/12/ 04 


Mésokupacions 
de vivendes a 
El Prat de Llobregat 


Nombroses accions contra la precarització de la vida 

Les accions descentralitzades contra 
la precarietat arriben a pobles i barris 


Catalunya - EL dia 2 de desembre, responent 
a la convocatòria d'accions descentral¬ 
itzades emmarcada dins les jornades de la 
xarxa contra els tancaments i la precarietat 
es van realitzar nombroses accions per 
denunciar la creixent precarització de la 
vida als seus diferents àmbits. Amb aquestes 
accions es pretenia visibilitzar les diferents 
cares que té la precarietat, que no es redueix 
als aspectes laborals, sinó que passa també 
per l'augment del control social i la repres¬ 
sió, l'aïllament relacional o la predominància 
dels intercanvis monetaris. 

Sants.- A dos quarts de sis de la tarda unes 
100 persones es van aplegar a la parada de 
metro de Plaça de Sants en una acció per la 
gratuïtat del transport públic. Dos presenta¬ 
dors promocionaven la nova targeta 'T- 
Salto" que, per fi, permet viatjar gratis al me¬ 
tro. Es va convidar a tothom a gaudir de la 
nova targeta i pel camí cap a Gràcia uns hos- 
tessos n'anaven explicant les ventatges i re¬ 
partien bombons Yomango als viatgers. A 
més es van redecorar les instal·lacions del 
metro per donar a conèixer la nova iniciativa. 
A l'estació de Diagonal es va repetir l'acció. 


Vila de Gràcia.- Alsjardinetsde Gràcia va co¬ 
mençar una marxa d'accions contra la preca¬ 
rietat. La primera parada va consistir en mar¬ 
car amb pintura un hotel de luxe a Gran de 
Gràcia, denunciant l'elitització del barri. A 
partir d'aquí es va anar marcant els diferents 
punts on es crea precarietat, ja sigui a llocs 
on es promou la precarietat laboral, la de 
vivenda, etc. Davant l'Ajuntament de la Vila, a 
la torre del rellotge de la Plaça Rius i Taulet 
es va penjar una gran pancarta on es llegia 
"La calle és mía” signada per Ricard M artínez. 
Desd'allà es va proseguiramb lesaccionsfins 
a l'estació de Fontana on es va tornar a fer ús 
de la targeta 'T-Salto” per anar cap al centre. 
Santa Caterina - A quarts de nou del vespre 
va començar a la Plaça Urquinaona una man¬ 
ifestació que denunciava el control policial 
al centre de la ciutat i, especialment, l'asset- 
jament que pateixen les persones migrades. 
Tot baixant per Via Laietana s'anaven penjant 
pancartes als carrers que entren cap al barri 
de Santa Caterina que el declarava "Zona lli¬ 
ure de policia”. Un grup de joves tabalers 
amenitzava la marxa que va acabar al carrer 
Carders, prop del Forat de la Vergonya. 


Sabadell/ Vallès Occidental- Nombroses per¬ 
sones es van aplegar davant l'Ajuntament de 
Sabadell per assistir ala desfilada de diferents 
formesde la precarietat. Aquesta estava "pre¬ 
sidida" per l'alcalde Manel Bustos i les tres 
reines de la precarietat: una dona estressada 
per la precarietat laboral, una noia anorèxica 
víctima de la precarietat juvenil i una "maru- 
ja” amb greus dificultatsfruït de la precarietat 
residencial. Com a homenatge a les reines 
desfilaven altres persones que s'afegien a 
elles. L'acció presentava una campanya que 
tindrà continuïtat durant aquest Nadal. 
Vilanova/ EL Garraf- El mateix dia 2 es va 
realitzar a Vilanova una acció contra la pre¬ 
carietat laboral en què es denunciaven espe¬ 
cialment els riscos en termes d'accidents 
laboralsa què va vinculada. Per a fer-ho es va 
penjar una pancarta amb el lema "Som víc¬ 
times de la precarietat” així com un ninot, 
víctima d'un accident laboral. 

Granollers/ Vallès Oriental - A Granollers es 
van fer dues accions més contra la precarietat 
laboral sota el lema "Contra el tancament 
d'empreses, tanquem els sindicats pactistes". 
En primer lloc es va tapiar simbòlicament la 


El Prat/ Baix LLobregat.- Aquest dissabte 
també es va produir a El Prat una nova oku- 
pació de vivendes. Un grup d'unes vint per¬ 
sones van okupar una finca situada al 
cl Enric Borràs on van obrir dues vivendes. 
La propietària va aparèixer el mateix dia 
amb la policia i semblava que volia recupe¬ 
rar les seves cases com fos, inclòs portava 
una cisalla per obrir la porta. Els okupants 
van estar dialogant amb ella i la van infor¬ 
mar de que s'havia de seguir un procés legal, 
finalment la senyora es va calmar i es va reti¬ 
rar amb la policia per tal d'interposar la de¬ 
núncia corresponent. Des d'aleshores la si¬ 
tuació ha estat molt tranquil·la per la finca. 

Contra-lnfos 7/12/ 04 


façana de la seu de CCOO amb paper d'em¬ 
balar i es va bloquejar el pany. A la seu d'UGT 
es va penjar una pancarta en què es llegia 
"Pactar amb la patronal és condemnar els i 
les treball ad ores" i es va penjar un ninot, que 
simbolitzava un obrer, des del balcó amb una 
corda lligada al coll. També es va llençar pin¬ 
tura vermella a la façana de la seu. 
Barcelona.- Es van realitzar més accions i 
manifestacions a Poblenou, Sant Andreu, la 
Universitat de Barcelona i la Universitat 
Autònoma en el marc d'aquesta jornada. 

Contra-lnfos 8/12/ 04 


Presos i preses en lluita 


Denúncia a les condicions sanitàries i higièniques de 
les presons de l'estat en el dia mundial contra la Sida 

Barcelona- El passat dia lde desembre, coincidint amb el dia mundial contra la Sida, famil¬ 
iars i amics de persones preses es van concentrar al davant de l'Hospital Clínic de Barcelona. 
De la façana hi van despenjar una gran pancarta i van repartir un manifest. L'acció denunciava 
que malgrat la millora de les condicions higièniques dels centres penitenciaris, aquestes resul¬ 
ten insuficients, i que certes malaties terminals o inguaribles hi troben el medi idoni per a la 
seva ràpida propagació. La saturació de les presons i l'alt percentatge de persones infectades 
pel VIH significa a la pràctica una autèntica sentència de mort per a les persones malaltes i 
preses. En aquest sentit també denuncien el paper dels professionals de la salut: «no només 
la desmesura de la cobdícia política de les farmacèutiques, sinó les miserables actuacions de 
certs professionals de la medecina que (...) enco breixen els greus casos de tortures que es pro¬ 
dueixen a nombroses comissaries, centres d'internament per immigrants, centres de menors i 
presons de tot l'estat.(...) i extendre la denúncia a aquells psiquiatres i psicòlegs que utilitzen 
els seus coneixements per transtornar i violentar les voluntats i les ments de les persones amb 
agressius tractaments farmacologies i teràpies conductuals". Finalment recorden que la llei 
contempla l'excarceració dels i les malaltes terminals i inguaribles i el seu tractament en cen¬ 
tres adequats i no el seu confinament en presons a on la seva malaltia s'agreuja i s'exten com 
una autèntica epidèmia.» Prou Tortures. N i Fies, ni aïllament, ni dispersió, ni malalts a la presó. 

Contra-lnfos +Familiars i amics de persones preses 7/12/ 04 



Pancarta desplegada al capdamunt de l'Hospital Clínic de Barcelona. 



















Antimilitarisme 


Fora vaixells de guerra del port de Tarragona 

Tres activistes s'encadenen al balcó de l'Ajuntament deTarragona 
per protestar contra la presència de vaixells de guerra al port 


Tarragona.- Des de 1997 Tarragona acull reg¬ 
ularment en el seu port vaixells militars de 
l’OTAN sense cap control sobre el seu tipus 
d'armament i amb la possibilitat que alguns 
siguin de propulsió nuclear. Socialistes i con¬ 
vergents van subscriure aquell any un acord 
pel qual l'Ajuntament no posava inconve¬ 
nients en el fet que «vaixells de països de 
l'OTAN fondegin la ciutat». 

L'Alcalde de la ciutat,Joan Miquel Nadal i el 
President de l'Autoritat Portuària, Lluís 
Badia, tots dos de CiU, van realitzat força 
gestions amb autoritats militars a Washing¬ 
ton perquè Tarragona esdevingués seu logís¬ 
tica d'aquests vaixells. 

El clima de mobilitzacions contra la guerra 
de principis del 2003 van comportar que el 
Consell Plenari de l'Ajuntament de 
Tarragona declarés Tarragona, ciutat contra 


la guerra, la qual cosa (per fer-nos una idea 
de la mena de compromís adoptat) no va 
impedir que el mateix ]5 de febrer de 2003, 
mentre la ciutadania es manifestava contra 
la imminència d'una agressió (com totes) 
il·legal, il·legítima i immoral, es descarregués 
material militar al port. Dimarts passat dia 
30, un altre vaixell militar, el veterà por¬ 
taavions norteamericà USS «John F. Kenne- 
dy» (CV-67) provinent del Golf Pèrsic de 
bombardejar Iraq, va atracar al port i en 
protesta per aquest fet tres joves antimili¬ 
taristes de la Coordinadora Tarragona 
Patrimoni de la Pau, es van encadenar dime¬ 
cres lde desembre, al balcó de l'Ajuntament 
de Tarragona fins a dissabte, dia en que el 
vaixell va marxar cap a Florida. L'acció es va 
desenvolupar sense incidents i els joves van 
agrair als veïns/ nes la seva solidaritat durant 


els dies que van romandre encadenats, es 
van instal·lar taules informatives al carrer i 
s'instava als mariners a desertar. Desde 
l'Ajuntament no es va donar cap facilitat per 
poder atendre els joves, al contrari: es van 
barrar els accesos al balcó on restaven els 
nois i es van intensificar els controls d'accés 
al consistori. El convergent Joan Aregio va 
manifestar, que era «estrany» que els tres 
joves de la Coordinadora Tarragona Patri¬ 
moni de la Pau s'haguessin encadenat a 
l'Ajuntament i no a la Subdelegació del 
G overn o al Port, ens que sí que tenen capac¬ 
itat de decidir si s'acull o no un vaixell de 
guerra. Aregio va afirmar que és «qui té la 
potestat de dir com es fan les coses qui 
incompleix la moció» que es va aprovar el 10 
de febrer a l'Ajuntament de Tarragona en 
contra de la guerra. Els partits de l'oposició 
(PSC, ERC i ICV) creuen que és incoherent 
que CiU doni suport a l'arribada del vaixell 
després d'aquesta moció, que va ser aprova¬ 
da per tots els grups excepte el PP. D'altra 
banda, Aregio va negar que l'Ajuntament 
hagi subscrit mai cap tractat internacional 
per admetre vaixells al port. 

Coordinadora Tarragona Patrimoni 
de la Pau +Contra-lnfos 7/ ]2/ 04 


Invasió d’Irac: 
la massacre continua 


17.419 

CIVILS IRAQUIANS ASSASSINATS DE DEL 20 DE MARÇ 


9.076 

MILITARS DE LA COALICIÓ INVASORA FERITS 


1442 

SOLDATS DE LA COALICIÓ INVASORA MORTS 
(9 durant l'última setmana) 


Dijous 9 de desembre a les 39h al Portal de l'àngel 

Acció unitària contra la precarietat 

Divendres ]Q desembre a les ]8h i dissabte 11a les Uh 

Trobada a les Cotxeres de Sants 

Diumenge 12 de desembre a les 12h a la plaça Sant Jaume 

Concentració i presentació conclusions 

Diumenge 12 de desembre a les 12h a la plaça de Sant Jaume 

Per la dimissió de Xavier Casas 

Diumenge 12 de desembre a les 1130 h a la plaça Sant Jaume 

«Això no són drets humans» 

Convocatòria contra les guerres de la Plataforma Aturem la Guerra 

12 anys sense Pedro Alvarez 

Dissabte II de desem brea les 17h a l'Espai Obert Jornada Informativa 
Dim ecres 15 de desem bre a les Uh alsjutjats de Ram bla Just O uveres 
Dimecres 15 de desembre a les 20h a l'avda. Catalunya d'Hospitalet 


Lluites laborals 


Massa Crítica 


Pessebre alternatiu 
amb «Sant Clos 
Privatitzat Patró de 
Sant Calé» 

Barcelona.- «El dia lde desembre, tot i la 
persistent pluja, els/ les treballadors/ es de 
l'Institut Municipal de Parcs i Jardins, ens 
vam concentrar a la Plaça Sant Jaume i vam 
organitzar un Pessebre alternatiu. Des de les 
17 hores fins a les F30 vam realitzar el nos¬ 
tre Pessebre alternatiu enmig de la plaça, 
mullant-nostots elsallí concentrats i també 
el nostre sant "Sant Clos Privatitzat Patró de 
Sant Calé”. La concentració que es va real¬ 
itzar a la plaça, al costat del Pessebre oficial 
de l'Ajuntament, fou en tot moment festiva, 
posant veles al Sant i cantant "villacijos” 
contra la privatització i la conversió en 
Entitat Pública Empresarial de l'actual 
Institut Municipal. Mentre nosaltres real¬ 
itzàvem el Pessebre alternatiu, l'alcalde de 
Barcelona Joan Clos i la resta de càrrecs 
municipals, inauguraven dins l'Ajuntament i 
protegits del fred i la pluja, el Pessebre ofi¬ 
cial. Aquest acte que vam realitzar els tre¬ 
balladors/ es municipals, és en contra de la 
greu intenció de l'equip de govern de 
l'Ajuntament de Barcelona, de modificar 
l'actual model de gestió de l'Institut i trans- 
formar-lo en una Entitat Pública Empresa¬ 
rial, per així donar pas a les empreses pri¬ 
vades i que es facin càrrec de les zones 
verdes de Barcelona, amb la qual cosa, sor¬ 
tirà perdent tothom.» CGT 7/12/ 04 


Butlletí setmanal 

Gontra-Infos 


Una nova bicicletada 
mensual contra 
l'hegemonia del cotxe 

Barcelona - El passat divendres 3a les 20 h. 
a Sants-estació queia un plugim que no va 
fer recular a les 40 ciclistes i patinadors/ es 
que s'hi concentraven. Es va penjar una pan¬ 
carta al·lusiva al magnicidi dels automòbils 
que ofeguen de soroll, fum i perill els car¬ 
rers de Barcelona. Van començar la marxa 
cap a dos quarts de nou del vespre; ocupant 
avingudes com la Gran Via i alliberant els 
il·legals (doncs estan mal dissenyats) carrils- 
bici de cotxes aparcats, els conductors dels 
quals reaccionen de diverses maneres a la 
petició de fer respectar la maleïda "mobili¬ 
tat sostenible” de la metròpoli. Lestensions 
es van fer paleses per la sorpresa i deses¬ 
peració d'aquells/ es que es desplacen amb 
vehicles de benzina, doncs als autobusos 
se'ls deixava via lliure. Les i els vianants 
aplaudien al grup que avançava corejant 
frases com "recicla't la moto i fes-te'n una 
bici" o "cada dia sense cotxes”. Els diàlegs 
amb la gent es concloïen amb frases de 
suport i advertències de que s'esgota el 
petroli! Per finalitzar es van compartir uns 
talls de pa de figa i begudes vàries en un 
local expropiat. La infecció viària a la con¬ 
gestió del trànsit sortirà el següent primer 
divendres de mes (7 de gener). Si pedales 
cada dia, vine amb tota la mala llet acumu¬ 
lada, porta propostes d'acció i participa a la 
marxa. Acosta-t'hi amb la bici, uns patins o 
el tricicle i, alguna cosa per sopar a la bossa. 

Participant a la Massa Crítica 7/12/ 04 


tel: 93.442.62.53 

CORREU electrònic: 
«zitzania@sindominio.net» 


Imputat l'exdirector 
de la presó de Quatre 
Camins en el cas del 
maltractament a presos 

Granollers/ Vallès Oriental- La jutgessa 
que investiga els presumptes maltracta¬ 
ments soferts per un grup de presos 
després del motí que hi va haver el 30 
d'abril passat a la presó de Quatre Camins 
va citar a declarar com a imputat l’exd i rec¬ 
tor del centre penitenciari, Diego Enríquez. 

Contra-lnfos 7/12/ 04 


Antifeixisme 


Investiguen la relació 
d'Espana 2000 amb 
agressions xenòfobes 

València- La Fiscalia del Tribunal Superior i la 
Fiscalia de M enors de València, han obert una 
investigació per tal de determinar la «relació 
exacta» que existeix entre el partit d'extrema 
dreta Espana 2000 i un menor acusat d'a¬ 
gredir a dos escolars immigrants de l'Institut 
d'Educació Secundària d'Orriols. Segons la 
Fiscalia de Menors, s'ha trobat la referència 
d'Espana 2000 en duesagressionscontra ado¬ 
lescents sudamericans. A un dels menors 
acusats d'aquests atacs, ja se l'hi imposà com 
a mesura educativa, l'obligació de treballar en 
centres d'ajuda a ciutadans immigrants. El lí¬ 
der d'Espana 2000, José Luis Roberto, va ne¬ 
gar el passat 30 de novembre que cap militant 
del seu partit hagi estat detingut o estigui 
implicat en aquests episodis de violència 
racista, però va assegurar que «el que real¬ 
ment em preocupa és que el 40% dels alum¬ 
nes d'un d'aquests centres educatius, el de la 
zona d'Orriols, siguin extrangers i que la seva 
educació la continuem pagant tots els 
espanyols». Contra-lnfos7/12/ 04 


^L'oratge de la setmana vinent 



Aquesta setmana serà la més plujosa d’aquesta tardor, que en general ha estat força seca. A la majoria de comarques fins 
a finals de novembre no hi havia plogut ni la meitat de la pluja habitual. Entre dimecres i dijous poden caure pluges força 
continues i persistents. El cap de setmana s’obriran algunes clarianes, però l’ambient seguirà mig núvol i amb boirines. 



























































